Wałęsa lair ing Popowo, Polen, tanggal 29 September 1943, minangka putrané tukang kayu. Sinau ing Sekolah dhasar lan sekolah ketrampilan sadurungé mlebu Lenin Shipyard ing Gdańsk ("Stocznia Gdańska im. Lenina", saiki "Stocznia Gdańska") minangka ahli tèhnik listrik ing taun 1970. Ing taun 1969 Wałęsa krama karo Danuta Gołoś, lan peputra wolu. Putra lanangé Jarosław Wałęsa dadi anggota parlemèn Polen Sejm (DPR). Lech Wałęsa nganut agama Katulik Roma, lan ngakoni yèn kaprecayané iki mbantu nalika mangsa-mangsa perjuangan Solidaritas.